**Rámcová dohoda**

**o zabezpečení stravovania pre žiakov Strednej zdravotníckej školy, Tajovského 24, 974 29 Banská Bystrica**

uzavretá podľa § 83 zákona č. 343/2015 o verejnom obstarávaní a o zmene a doplnení niektorých zákonov v nadväznosti na § 269 ods. 2 zákona č. 513/1991 Zb. Obchodného zákonníka

--------------------------------------------------------------------------------------------------------------------------------------

 **Číslo Rámcovej dohody objednávateľa:**

**Zmluvné strany:**

**Objednávateľ:**

Názov: **Stredná zdravotnícka škola**

Sídlo: Tajovského 24, 974 29 Banská Bystrica

Zastúpený: PaedDr. Michal Straka, riaditeľ školy

IČO: 00607053

DIČ: 2021125579

Bankové spojenie: Štátna pokladnica, Radlinského 32, 810 05 Bratislava 15

Číslo účtu: SK5581800000007000394419

 SK1181800000007000394435

Zriaďovacia listina č.: 2002/002839

Zástupca na rokovanie vo

veciach zmluvných: Mgr. Jarmila Šurianska

Kontakt - tel. číslo, email: 0948910269, skola@szsbb.eu

(ďalej ako „Objednávateľ“)

a

**Poskytovateľ:**

Názov: .......................................................

Sídlo: .......................................................

Zastúpený: .......................................................

Osoba oprávnená konať: .......................................................

IČO: .......................................................

DIČ: .......................................................

IČ DPH: .......................................................

Bankové spojenie: .......................................................

Číslo účtu: .......................................................

Registrácia: .......................................................

Zástupca na rokovanie vo

veciach zmluvných: .......................................................

Kontakt - tel. číslo, email: .......................................................

(ďalej len „Poskytovateľ“)

( ďalej Objednávateľ a Poskytovateľ, spolu ako „zmluvné strany“)

**Úvodné ustanovenia**

1. Stredná zdravotnícka škola, Tajovského 24, Banská Bystrica ako verejný obstarávateľ podľa § 7 ods. 1 písm. d) zákona č. 343/2015 Z. z. o verejnom obstarávaní v znení neskorších predpisov zrealizoval verejné obstarávanie postupom xxxxxxxxx zverejnené v xxxxxxxxxxx č. xxxxxxxxx pod evidenčným číslom xxxxxxxxxxxx dňa xxxxxx na predmet zákazky „*Zabezpečenie stravovania pre žiakov Strednej zdravotníckej školy, Tajovského 24, 974 29 Banská Bystrica*“, ktorého výsledkom je táto Rámcová dohoda.
2. Východiskovým podkladom pre uzatvorenie Rámcovej dohody o zabezpečení stravovania pre žiakov Strednej zdravotníckej školy, Tajovského 24, 974 29 Banská Bystrica (ďalej len „**Rámcová dohoda**“) sú informácie a dokumenty potrebné na vypracovanie ponuky a úspešná ponuka Poskytovateľa, predložená v zmysle § 66 zákona č. 343/2015 Z. z. o verejnom obstarávaní v znení neskorších zmien a doplnkov.

**Článok 1.**

**Predmet Rámcovej dohody**

1. Predmetom Rámcovej dohody je úprava zmluvných vzťahov pri zabezpečení:

* 1. **Výdaja stravy**, ktorý sa bude realizovať v zariadení v správe objednávateľa pre žiakov (ďalej len „stravníci“) objednávateľa s jeho súhlasom v dňoch školského vyučovania s predpokladaným max. denným počtom 400 vydaných obedov. Výdaj stravy sa realizuje prostredníctvom čipových kariet. V prípade potreby zabezpečiť stravovanie aj počas dní školských prázdnin podľa potrieb objednávateľa.

1.2**.** **Občerstvenia resp. výdaja stravy s obsluhou** pri rôznych spoločenských akciách organizovaných Objednávateľom (napr. Deň učiteľov), pre účastníkov školení, porád, súťaží organizovaných školou, Banskobystrickým samosprávnym krajom, organizáciou v zriaďovateľskej pôsobnosti BBSK a ostatnými organizáciami na základe objednávky Objednávateľa a pod.

2. Ďalšie informácie o predmete Rámcovej dohody:

2.1. Objednávateľ - škola zabezpečí potrebný softvér na evidovanie platieb a jedál. Poskytovateľ si môže zvoliť, či bude akceptovať existujúci softvér Objednávateľa alebo dodá vlastné technické riešenie. Navrhované riešenie však musí spĺňať požiadavky Objednávateľa a musí byť odsúhlasené zástupcami Objednávateľa. V prípade návrhu nového technického riešenia je Poskytovateľ povinný dodať na vlastné náklady všetko vybavenie, prípadne iné vybavenie na riadne fungovanie systému evidencie vydanej stravy. V tomto prípade sa Poskytovateľ zaväzuje poskytnúť poverenému zástupcovi Objednávateľa prístup k údajom o vydaných obedoch pre účely kontroly.

2.2. V nadväznosti, po nadobudnutí platnosti tejto Rámcovej dohody bude s Poskytovateľom uzatvorená Nájomná zmluva, prostredníctvom ktorej Prenajímateľ prenechá Nájomcovi do nájmu nebytové priestory výdajnej školskej jedálne nachádzajúce sa na prízemí budovy školy spolu s hnuteľným majetkom.

2.3. Dohoda o úhrade ceny a spôsob platenia za riadne poskytnutie plnenie sú upravené v  článkoch 5. až 7. Rámcovej dohody.

**Článok 2.**

**Miesto a termín plnenia Rámcovej dohody**

 1. Miestom plnenia predmetu Rámcovej dohody je Stredná zdravotnícka škola, Tajovského 24, 974 29 Banská Bystrica.

1. Termín plnenia je priebežne, počas dní školského vyučovania od 01. 09. 2024 do 30. 06. 2026 alebo do vyčerpania finančného limitu, ktorý je uvedený v čl. 5 ods. 12 tejto dohody – podľa toho, čo nastane skôr.
2. Strava bude pripravovaná vhodnou pestrosťou. Jedálny lístok bude zostavovaný tak, aby strava spĺňala všetky energetické a výživové hodnoty podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v spojení s ustanoveniami zákona č. 330/2009 Z. z. Vyhlášky Ministerstva školstva Slovenskej republiky o zariadení školského stravovania. Technologické postupy prípravy stravy zodpovedajú štandardom tak, aby zostala zachovaná výživová hodnota poskytovanej stravy. Strava sa bude pripravovať zo surovín, ktoré zodpovedajú bezpečnosti potravín. Strava bude porciovaná v zmysle normatívov uvedených v každom jedálnom lístku tak, aby gramáž stravy zodpovedala požiadavkám stravovania. Poskytovateľ bude dodržiavať zásady správnej výrobnej praxe v zariadení spoločného stravovania podľa systému HACCP (Hazard Analysis and Critical Control Points – Analýza nebezpečenstva a kritické kontrolné/ochranné body). Varnice, termoboxy a iné prepravné nádoby budú umývané v zmysle HACCP v priestoroch Poskytovateľa stravy. Strava bude prepravovaná tak, aby boli dodržané podmienky stanovené pre prevoz tepelne upravenej stravy tak, aby jej teplota a čas zodpovedali požiadavkám HACCP a dovážaná do prevádzky VŠJ Objednávateľa aby bola vydaná nasledovne:
* výdaj stravy: pondelok – piatok v čase od 11.00 hod. do 14.00 hod.

**Článok 3.**

**Rozsah a sortiment poskytovaných stravovacích služieb**

1. Poskytovateľ sa zaväzuje služby podľa článku 1. tejto Rámcovej dohody poskytovať s odbornou starostlivosťou v súlade s odporúčanými výživovými dávkami podľa vekovej kategórie, platnými materiálno-spotrebnými normami a platnými hygienickými požiadavkami, podľa potrieb a požiadaviek Objednávateľa v nasledovnom rozsahu:

* 1. **Obed:** polievka, hlavné jedlo s prílohou + zeleninový šalát, alternatívne kompót, nápoj.

Výber jedál bude z dennej ponuky hlavných jedál podľa jedálneho lístka. Denná ponuka bude pozostávať minimálne z 5 druhov jedál so zabezpečením výdaja s obsluhou.

1. **Hlavné jedlá** v členení:
2. hlavné jedlo mäsité: (kuracie/morčacie/teľacie mäso alebo ryby) - popis položky podľa konkrétnej cenovej ponuky predloženej úspešným uchádzačom,
3. hlavné jedlo mäsité**:** (hovädzie/bravčové mäso alebo divina) - popis položky podľa cenovej ponuky predloženej úspešným uchádzačom,
4. hlavné jedlo bezmäsité:(slané/sladké jedlo alebo prívarok) - popis položky podľa cenovej ponuky predloženej úspešným uchádzačom,
5. zeleninový šalát + doplnková surovina: popis položky podľa cenovej ponuky predloženej

úspešným uchádzačom,

1. hlavné jedlá diétne: (jedlo vhodné pri rôznych potravinových alergiách – bezlepkové jedlo a bezlaktózové jedlo) – táto podmienka môže byť plnená aj niektorým z vyššie uvedených jedál – popis položky podľa cenovej ponuky predloženej úspešným uchádzačom,
2. bageta alebo ovocný balíček určený na konzumáciu v priestoroch výdajnej školskej jedálne – popis položky podľa cenovej ponuky predloženej úspešným uchádzačom.
3. **Doplnkový sortiment** – prevádzkovateľ bude k jedlu bezplatne poskytovať každému stravníkovi hygienický papierový obrúsok.

**Článok 4.**

**Spôsob plnenia Rámcovej dohody**

1. Na základe Rámcovej dohody bude Objednávateľ (stravníci) jednotlivo objednávať u Poskytovateľa denne obed prostredníctvom elektronického objednávacieho systému z aktuálnej ponuky jedál.

2. Poskytovateľ sa zaväzuje Predmet Rámcovej dohody zabezpečovať nasledovne:

1. výdaj obedov s obsluhou pri výbere minimálne z 5 jedál dennej ponuky (z toho aspoň 3 teplé jedlá),
2. v jedálnom lístku počas jednotlivých týždňov budú zastúpené viaceré druhy mäsitých jedál (hovädzie mäso, bravčové mäso, kuracie mäso, morčacie mäso, teľacie mäso, ryby),
3. v prílohách budú zastúpené zemiaky, ryža, cestoviny, knedľa a pod. V bezmäsitých jedlách budú zastúpené koláče, buchty, pizza, cestovinové šaláty, zeleninové taniere, ovocné taniere, jedlá zo sóje, jedlá z tofu,
4. výber jedál bude formou objednávky od stravníka jeden deň dopredu, najneskôr však do 7.30 hod. v deň požadovaného odberu,
5. ponúkané jedlá musia spĺňať požiadavky zdravej výživy, bez použitia instantných polotovarov a hotových mrazených jedál, v súlade s odporúčanými výživovými dávkami podľa vekovej kategórie, platnými materiálno-spotrebnými normami a platnými hygienickými požiadavkami,
6. pripravovať jedlá z kvalitných prvotriednych surovín a podávať ich čerstvé;
7. pri príprave jedál dôsledne dbať na zachovanie maximálneho množstva vitamínov a výživných látok,
8. ponúkať veľký výber čerstvých šalátov počas celého roka a v maximálnej miere využívať sezónnu ponuku zeleniny a ovocia,
9. v rámci pitného režimu zabezpečiť 2 dcl sódy, resp. minerálnej vody alebo rovnaký objem sladeného nápoja, príp. čaju k hlavnému jedlu,
10. rovnaké jedlo neopakovať v priebehu 2 týždňov, s výnimkou ak o to požiada Objednávateľ,
11. zostavovať jedálny lístok vopred minimálne na 1 týždeň, pri názve jedla uvádzať aj jeho hmotnosť v surovom a uvarenom stave, energetickú hodnotu a alergény. Návrh jedálneho lístka bude Objednávateľovi doručený vždy týždeň pred jeho platnosťou – najneskôr do stredy 12.00 hod.,
12. zabezpečiť riadne používanie hygienických pomôcok všetkými osobami, ktoré sa nachádzajú vo výdajnom bloku (napr. rukavice, povinné nosenie pokrývok hlavy všetkými osobami),
13. všetky pripravované pokrmy a nápoje musia vyhovovať ustanoveniam potravinového kódexu SR,
14. pri výrobe pokrmov musí byť zabezpečená ich zdravotná neškodnosť a nutrične vyvážený sortiment pokrmov,
15. pokrmy pripravovať podľa sezónnej ponuky a obohatením jedálnych lístkov týždennými špecialitami minimálne jedenkrát týždenne pripraviť jedlo z rýb a hovädzieho mäsa, prípadne diviny.

3. Výdaj jedál bude realizovaný formou výberu jedál z dennej ponuky zaznamenaný bezhotovostným spôsobom prostredníctvom elektronického systému (čipových kariet) s možnosťou kontroly na displeji vo výdajnom mieste.

4. Rozsah služieb podľa článku 1. ods. 1.2 tejto Rámcovej dohody, termín a cena bude dohodnutý s Objednávateľom vždy pri každej akcii osobitne formou písomnej objednávky.

**Článok 5.**

**Zmluvná cena**

1. Cena predmetu Rámcovej dohody je stanovená na základe verejného obstarávania a ako dohoda zmluvných strán podľa § 3 zákona NR SR č.18/1996 Z. z. o cenách v znení neskorších predpisov, s možnosťou jej úpravy podľa článku 5. bod 6. – 8. tejto Rámcovej dohody. Poskytovateľom navrhovaná zmluvná cena je vyjadrená v mene EUR.

2. Do ceny za plnenie predmetu Rámcovej dohody si môže Poskytovateľ započítať iba ekonomicky oprávnené náklady a primeraný zisk podľa 2 a 3 zákona NR SR č. 18/1996 Z. z. o cenách, v znení neskorších predpisov a § 3 vyhlášky MF SR č. 87/1996 Z. z., ktorou sa vykonáva zákon o cenách.

3. DPH bude Poskytovateľom účtovaná v aktuálnej sadzbe podľa všeobecne záväzných právnych predpisov platných v čase fakturácie. Zmena sadzby DPH nevyžaduje uzatvorenie dodatku ku zmluve.

4. Špecifikácia cien jednotlivých jedál podľa článku 3. bod. 1. tejto Rámcovej dohody je uvedená v Prílohe č. 1 Cenník služieb, ktorá vychádza z ponuky úspešného uchádzača a tvorí neoddeliteľnú súčasť Rámcovej dohody.

5. Jednotková cena jednotlivých jedál a nápojov zahŕňa všetky náklady Poskytovateľa, najmä:

1. náklady na prevádzku stravovacích priestorov, a to:
* za nájom hnuteľného a nehnuteľného majetku,
* za odber elektrickej energie,
* za odber plynu (vykurovanie),
* za spotrebu teplej a studenej vody a stočné,
* za likvidáciu odpadu,
* za odvod dažďovej vody,
1. náklady na spotrebu potravín pri zhotovení jedál,
2. náklady na obstaranie pracovných odevov a ochranných pomôcok, ich pranie a čistenie,
3. náklady na upratovanie, náklady na dezinfekciu priestorov, v ktorých sú poskytované stravovacie služby podľa článku 6. ods. 2.,
4. náklady na čistiace potreby a služby,
5. náklady ostatných jednorazových prevádzkových materiálov potrebných na poskytovanie stravovacích služieb (napr. obrúsky),
6. náklady na obstaranie kancelárskeho materiálu a administratívnych potrieb,
7. náklady na obstaranie spotrebného materiálu, potrebného na realizáciu predmetu zákazky (napr. taniere, misky, misy, príbory, resp. iné), jeho čistenie a dezinfekciu,
8. náklady na mzdové a ostatné náklady spojené s výrobou, prepravou a výdajom jedál vrátane nákladov na sociálne a zdravotné poistenie a pod.,
9. ďalšie režijné náklady potrebné pre zabezpečenie operatívnej činnosti stravovacej prevádzky z hľadiska organizácie nákupu surovín a tovaru, personálnej oblasti, marketingu, financovania a účtovnej evidencie,
10. náklady na udržiavanie priestorov, odovzdaných Objednávateľom v stave spôsobilom na riadny výkon dohodnutých činností, ktorých znehodnotenie alebo poškodenie spôsobil Poskytovateľ.
11. náklady súvisiace s vedením účtu určeného na prijímanie platieb od žiakov,
12. zabezpečenie likvidácie biologicky rozložiteľného kuchynského odpadu a ostatného komunálneho odpadu.

6. Do zmeny ceny (jej zvýšenie/zníženie) počas platnosti Rámcovej dohody bude prípustné premietnuť:

1. zmenu sadzby DPH a iných administratívnych opatrení štátu,
2. iné cenové vplyvy, v súlade s § 18 zákona o verejnom obstarávaní, ktoré musí Poskytovateľ preukázať, prerokovať a odsúhlasiť s Objednávateľom,
3. každá zmena dohodnutej ceny sa vykoná len po vzájomnej dohode zmluvných strán formou písomného dodatku k tejto Rámcovej dohode (resp. Dohode o zmene Rámcovej dohody),
4. dodatok o zmene Rámcovej dohody bude obsahovať novú Prílohu č. 1 s uvedením zmenenej špecifikácie cien jednotlivých jedál,
5. dodatok o zmene rámcovej dohody nebude potrebné uzatvoriť v prípade zmeny sadzby DPH.

7. Zmluvné strany sa dohodli na použití nasledovnej inflačnej doložky:

 Výška ceny sa upraví v závislosti od priemernej miery inflácie dosiahnutej v predchádzajúcom kalendárnom roku potvrdenej Štatistickým úradom Slovenskej republiky. Ktorákoľvek zo zmluvných strán je oprávnená z tohto dôvodu navrhnúť zmenu ceny – percentuálne zvýšenie/ zníženie ceny rovnajúce sa výške priemernej miery inflácie, pričom zmluvné strany uzatvoria na základe tohto návrhu dodatok k Rámcovej dohode.

8. V prípade, že v priebehu trvania zmluvného vzťahu dôjde k zvýšeniu cien vstupných nákladov súvisiacich so zabezpečením služby predmetu zmluvnej dohody  oproti stavu keď došlo k uzatvoreniu rámcovej dohody alebo oproti stavu poslednej  úpravy cien a to o viac ako 5 %, resp. ak sa zmenila základná cenníková cena poskytovateľa, zmluvné strany sa zaväzujú rokovať o úprave ceny. Poskytovateľ má právo po zistení zvýšenia vstupných nákladov resp. vstupných energií, predložiť objednávateľovi návrh ceny, bezodkladne a písomne. Prílohou žiadosti o úpravu ceny musia byť aj podklady preukazujúce zvýšenie cien o viac ako 5 %. Obdobne sa bude postupovať v prípadoch ak dôjde k zníženiu cien vstupných nákladov súvisiacich so zabezpečením služby predmetu rámcovej dohody resp. dôjde k zníženiu cien  energií o viac ako 5 %, pričom v tomto prípade má objednávateľ  právo požadovať zníženie ceny. Objednávateľ  alebo poskytovateľ  je povinný sa k návrhu na zvýšenie alebo zníženie vyjadriť v lehote siedmich pracovných dní od doručenia návrhu od druhej zmluvnej strany.

9. Objednávateľ poskytne Poskytovateľovi nehnuteľný majetok – nebytové priestory a hnuteľný majetok v správe Objednávateľa podľa Nájomnej zmluvy, ktorá bude uzatvorená po nadobudnutí platnosti tejto Rámcovej dohody.

10. Predmet nájmu, výška a splatnosť nájmu, jeho účel, doba trvania, práva a povinnosti zmluvných strán sú podrobne špecifikované v Nájomnej zmluve, ktorú Objednávateľ uzatvorí s Poskytovateľom. Nájomná zmluva bude uzatvorená na dobu poskytovania služieb podľa tejto Rámcovej dohody a jej platnosť skončí, pokiaľ v nej nie je uvedené inak, dňom skončenia tejto Rámcovej dohody.

11. Cena služieb uvedených v článku 1. bod 1.2. tejto Rámcovej dohody je stanovená podľa ust. § 3 zákona NR SR č. 18/1996 Z. z. o cenách v znení neskorších predpisov dohodou. Poskytovateľ písomne predloží Objednávateľovi kalkuláciu nákladov za objednanú službu.

12. Maximálna zmluvná cena predmetu tejto Rámcovej dohody je:

 ................... EUR bez DPH,

 ................... EUR ... % DPH,

 ................... EUR vrátane DPH.

13. Jednotková cena za obed pozostáva z dvoch častí a je určená nasledovne:

|  |  |  |  |  |  |  |
| --- | --- | --- | --- | --- | --- | --- |
| **Druh jedla** | **Hodnota potravín bez DPH** | **Hodnota potravín s DPH** | **Réžia bez DPH** | **Réžia s DPH** | **Cena jedla bez DPH** | **Cena jedla s DPH** |
| 1 obed  |  |  |  |  |  |  |

1. celková výška hodnoty potravín/1 obed vrátane DPH je zároveň cenou obeda, ktorú uhrádza žiak,
2. celková výška réžie/1 obed vrátane DPH je cenou obeda, ktorú uhrádza Objednávateľ na základe faktúry vystavenej po skončení mesiaca.

**Článok 6.**

**Špecifikácia úhrady nákladov Objednávateľa a Poskytovateľa**

1. Objednávateľ hradí náklady:

1. na predpísané odborné skúšky, odborné prehliadky a preventívne kontroly elektrických chladiacich a gastro zariadení a vzduchotechniky, potrebných na realizáciu predmetu Rámcovej dohody,
2. na povinnú pravidelnú dezinsekciu a deratizáciu stravovacej prevádzky, ktoré Objednávateľovi ukladá, v oblasti dezinfekcie a regulácie živočíšnych škodcov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov,
3. súvisiace s údržbou základného vybavenia nebytových priestorov (zatečenie, maľovanie v prípade zatečenia, prasknutý radiátor a iné), pokiaľ tieto svojim konaním alebo opomenutím nespôsobil Poskytovateľ.

2. Poskytovateľ hradí náklady:

1. na spotrebu potravín pri zhotovení jedál a obstarávaciu hodnotu predávaného tovaru,
2. na obstaranie pracovných odevov a ochranných pomôcok, ich pranie a čistenie,
3. na upratovanie a dezinfekciu priestorov v ktorých sú poskytované stravovacie služby,
4. na čistiace potreby,
5. ostatných jednorazových prevádzkových materiálov, potrebných na poskytovanie stravovacích služieb (napr. obrúsky),
6. na obstaranie kancelárskeho materiálu a administratívnych potrieb,
7. na obstaranie spotrebného materiálu, potrebného na realizáciu predmetu zákazky (napr. taniere, misky, misy, príbory, resp. iné), jeho čistenie a dezinfekciu,
8. mzdové a ostatné náklady spojené s výrobou, dovozom a výdajom jedál vrátane nákladov na sociálne a zdravotné poistenie a pod.,
9. ďalšie režijné náklady potrebné pre zabezpečenie operatívnej činnosti stravovacej prevádzky z hľadiska organizácie nákupu surovín a tovaru, personálnej oblasti, marketingu, financovania a účtovnej evidencie,
10. na riadne udržiavanie priestorov a technického vybavenia a zariadenia odovzdaných Objednávateľom, uvedených v prílohách nájomnej zmluvy v stave spôsobilom na riadny výkon dohodnutých činností; hradí tiež škody na zverenom majetku, ktorého znehodnotenie, znečistenie, alebo poškodenie spôsobil Poskytovateľ,
11. za nájom hnuteľného a nehnuteľného majetku a za služby spojené s nájmom,
12. na dopravu stravy do výdajnej školskej jedálne,
13. na zabezpečenie likvidácie biologicky rozložiteľného kuchynského odpadu a ostatného komunálneho odpadu a čistenie tzv. lapača tukov.

3. Objednávateľ bude fakturovať Poskytovateľovi nasledujúce aktuálne náklady:

1. za nájom nehnuteľného majetku – nebytových priestorov a hnuteľného majetku,
2. za odber elektrickej energie podľa skutočného stavu meracích zariadení,
3. za vodné a stočné, podľa skutočného stavu meracích zariadení,
4. za teplo a teplú úžitkovú vodu, podľa skutočného stavu meracích zariadení,
5. za odvod dažďovej vody,
6. za vykurovanie podľa plochy užívania a aktuálnej ceny za 1m3 plynu,
7. za odvoz komunálneho odpadu.

Spôsob výpočtu nákladov za zverený majetok podľa tohto článku Rámcovej dohody je bližšie špecifikovaný v Nájomnej zmluve. Faktúra za prevádzkové náklady bude Obstarávateľom vystavená po ukončení príslušného kalendárneho mesiaca.

**Článok 7.**

**Platobné podmienky**

1. Zmluvné strany sa dohodli:

1. **bezhotovostnom platobnom styku** pri úhrade predmetu Rámcovej dohody podľa článku 1. ods. 1.1 na základe fakturácie podľa skutočného odberu jedál a pri úhrade predmetu Rámcovej dohody podľa článku 1 ods. 1.2 na základe fakturácie bez poskytnutia preddavku,
2. **hotovostnej platbe** výlučne len pri úhrade predmetu Rámcovej dohody podľa článku 1. ods. 1.2 so súhlasom odberateľa.

2. Výkaz o odobratých službách podľa článku 1. ods. 1.1 vykoná Poskytovateľ a doručí Objednávateľovi v prvý, najneskôr druhý pracovný deň nasledujúceho kalendárneho mesiaca v elektronickej forme. Doručenie výkazu je podmienkou pre následné vystavenie faktúry Poskytovateľom.

3. Vyúčtovanie ceny služieb podľa článku 1. ods. 1.2 Poskytovateľ vykoná až po realizácii poskytnutej

 služby.

4. Dohodnutú cenu za poskytnutú službu vrátane DPH Objednávateľ uhradí Poskytovateľovi na základe predloženej faktúry, s lehotou splatnosti min. 21 dní odo dňa jej doručenia Objednávateľovi. Úhrada bude realizovaná na účet poskytovateľa uvedený v záhlaví tejto Rámcovej dohody. Platobná povinnosť Objednávateľa sa považuje za splnenú v deň pripísania príslušnej sumy na účet Poskytovateľa, za podmienky správnych náležitostí vystaveného daňového dokladu.

5. Neoddeliteľnou súčasťou faktúry bude rozpis skutočne poskytnutých služieb potvrdený oprávneným zástupcom Poskytovateľa a oprávneným zástupcom Objednávateľa, ktorí potvrdia poskytnutie služieb. Faktúra musí obsahovať náležitosti podľa zákona NR SR č. 222/2004 Z. z. o DPH v znení neskorších predpisov a zákona 431/2002 Z. z. o účtovníctve v platnom znení. V prípade, ak faktúra nebude obsahovať potrebné, úplné a správne náležitosti, Objednávateľ má právo vrátiť ju na doplnenie a prepracovanie Poskytovateľovi. Poskytovateľ túto faktúru podľa charakteru nedostatkov buď opraví alebo vystaví novú faktúru. U tejto opravenej (novej) faktúre vyznačí novú 21 dňovú lehotu splatnosti a doručí Objednávateľovi.

6. Poskytovateľ je povinný uhrádzať náklady súvisiace s prevádzkou stravovacích priestorov v súlade s platnou Nájomnou zmluvou, uzatvorenou medzi Objednávateľom a  Poskytovateľom.

**Článok 8.**

**Zmluvné pokuty, sankcie a zodpovednosť za škodu**

1. V prípade neposkytnutia služieb Poskytovateľom v dohodnutom rozsahu podľa článku 3. tejto Rámcovej dohody si Objednávateľ uplatní zmluvnú pokutu vo výške 500,00 EUR za každé takéto porušenie, pokiaľ Poskytovateľ spôsobil porušenie tejto povinnosti.

2. V prípade nedodržania termínu plnenia dohodnutého v článku 2. bod. č. 2 Rámcovej dohody si Objednávateľ uplatní zmluvnú pokutu vo výške 300,00 EUR za každé takéto porušenie, pokiaľ Poskytovateľ spôsobil porušenie tejto povinnosti.

3. V prípade porušenia povinností Poskytovateľa uvedené v článku 4. bod č. 1. a bod 2., si Objednávateľ uplatní zmluvnú pokutu vo výške 300,00 EUR osobitne za každé takého porušenie pokiaľ Poskytovateľ spôsobil porušenie tejto povinnosti.

4. Uplatnením zmluvnej pokuty nie je dotknuté právo Objednávateľa na náhradu škody prevyšujúcej výšku zaplatenej zmluvnej pokuty.

5. Zmluvné strany majú právo požadovať od druhej zmluvnej strany úrok z omeškania, pri nedodržaní termínu splatnosti faktúry, podľa 369 ods. 2 a 369a) Obchodného zákonníka v znení zákona č. 9/2013 Z. z., ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov. Zmluvnými pokutami nie sú dotknuté nároky zmluvných strán na náhradu spôsobenej škody.

6. Za omeškanie sa nepovažuje stav, ktorý vznikol mimo moci a vôle neplniacej zmluvnej strany.

7. Poskytovateľ zodpovedá za riadne a včasné vykonanie plnení vyplývajúcich z predmetu tejto Rámcovej dohody, ku ktorým sa touto Rámcovou dohodou zaviazal. Ak vznikne Objednávateľovi škoda na veciach, právach alebo iných majetkových hodnotách v dôsledku porušenia povinností uvedených v tejto Rámcovej dohody zo strany Poskytovateľa, je Poskytovateľ za tieto škody zodpovedný a je povinný Objednávateľovi tieto vzniknuté škody uhradiť na základe vystavenej faktúry. Formou úhrady vzniknutej škody je peňažná náhrada vzniknutej škody.

8. Poskytovateľ zodpovedá za všetku majetkovú škodu, za stratu alebo ujmu na živote a/alebo zdraví, ktorú Objednávateľ alebo tretia osoba utrpela v dôsledku chybného alebo nedostatočného poskytnutia plnení zo strany poskytovateľa, ktoré vyplývajú z tejto Rámcovej dohody. Poskytovateľ je tiež povinný v plnom rozsahu uhradiť prípadne uložené pokuty a/alebo sankcie zo strany kompetentných orgánov, ktoré boli uložené v dôsledku porušenia povinností Poskytovateľa vyplývajúcich z tejto Rámcovej dohody alebo všeobecne záväzných predpisov, či technických noriem.

**Článok 9.**

**Náhrada škody**

1. Nároky zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.

2. Ak škodu spôsobila tretia osoba, ktorej Poskytovateľ zveril plnenie svojich povinností, zodpovedá Poskytovateľ akoby povinnosti plnil sám.

**Článok 10.**

**Technické zabezpečenie prevádzky**

1. Objednávateľ je povinný zabezpečovať pre Poskytovateľa:

1. opravu a údržbu elektrických, chladiacich a gastro zariadení a vzduchotechniky, potrebných na realizáciu predmetu Rámcovej dohody,
2. plynulú dodávku vody, TÚV, tepla, elektrickej energie a plynu,
3. údržbu základného vybavenia nebytových priestorov (zatečenie, maľovanie v prípade zatečenia, prasknutý radiátor, resp. iné).

2. Poskytovateľ je okrem dodržiavania všetkých právnych noriem súvisiacich s realizáciou predmetu tejto Rámcovej dohody povinný najmä:

1. udržiavať priestory a hnuteľný majetok v správe Objednávateľa, ktoré mu boli odovzdané na výkon dohodnutých činností v riadnom stave. V prípade ich poškodenia, zničenia, zavinenom Poskytovateľom uviesť ich na svoje náklady do pôvodného stavu,
2. zabezpečiť riadne poskytovanie služieb i pri čerpaní dovoleniek alebo pracovnej neschopnosti svojich zamestnancov,
3. bezodkladne písomne oznámiť potrebu nutných opráv priestorov a hnuteľného majetku v správe Objednávateľa, ktoré sú poskytnuté Poskytovateľovi za účelom plnenia predmetu Rámcovej dohody,
4. bezodkladne písomne oznámiť všetky nedostatky, ktoré nastanú v rozpore s platnými hygienickými, bezpečnostnými alebo inými normami a predpismi, pokiaľ z nich vyplýva potreba opráv alebo úprav,
5. zabezpečiť upratovanie, čistenie a dezinfekciu kuchyne a priestorov výdaja stravy,
6. vykonávať sanitárny deň mimo pracovných dní, v súlade so všeobecne záväznými právnymi predpismi, vrátane čistenia lapačov tukov vzduchotechniky (minimálne 1 x za mesiac),
7. zabezpečiť denne likvidáciu biologického odpadu (zvyškov stravy, spálených olejov a tukov) zabezpečiť v súlade so všeobecne záväznými právnymi predpismi a na vlastné náklady likvidáciu ostatného odpadu v súlade so všeobecne záväznými právnymi predpismi.

3. Poskytovateľ je oprávnený v nevyhnutne potrebnom rozsahu používať k riadnej realizácii stravovacích služieb dopravné komunikácie v areáli Objednávateľa. Do ostatných priestorov je Poskytovateľovi povolený vstup iba na základe súhlasu zodpovedného zamestnanca Objednávateľa.

4. Poskytovateľ zodpovedá za dodržiavanie predpisov bezpečnosti a ochrany zdravia pri práci, ochrany pred požiarmi a ostatných noriem súvisiacich s prevádzkou závodného stravovania a noriem platných u Objednávateľa a zabezpečí nie len účasť svojich zamestnancov na preškolení kompetentným zamestnancom Objednávateľa ale aj ich riadne dodržiavanie.

5. Objednávateľ zabezpečí potrebný softvér a všetko potrebné technické vybavenie na evidovanie stravy v súlade s požiadavkami oboch zmluvných strán na spracovanie stravného (podrobne uvedené v Prílohe č. 3 Rámcovej dohody).

**Článok 11.**

**Práva a povinnosti zmluvných strán**

1. Poskytovateľ nesie v plnom rozsahu zodpovednosť za škody spôsobené na priestoroch a zariadeniach slúžiacich v rámci zmluvnej súčinnosti s jeho činnosťou, ktorá je predmetom tejto Rámcovej dohody a tiež za všetky ostatné súvisiace škody, ktoré v súvislosti s jeho prevádzkou vzniknú Objednávateľovi na jeho ostatnom majetku.

2. Poskytovateľ nemá nárok na náhradu nákladov, ktoré vynaloží na údržbu alebo opravy základného vybavenia nebytových priestorov a zariadení bez súhlasu Objednávateľa. Poskytovateľ nie je oprávnený vykonávať zásahy do technického a strojového vybavenia, ktorých údržbu opravy zabezpečuje Objednávateľ prostredníctvom osobitných servisných zmlúv. Poskytovateľ bude o obsahu a rozsahu servisných zmlúv oboznámený do 5 pracovných dní od nadobudnutia účinnosti Rámcovej dohody.

3. Poskytovateľ je povinný a oprávnený vykonávať v priestoroch Objednávateľa činnosti dohodnuté touto Rámcovou dohodou. Je povinný riadne vykonávať činnosť na ktorú sa zaviazal Rámcovou dohodou, priestory a súbor zariadení používať len na výkon dohodnutých činností a riadne sa o jemu zverený súbor zariadení starať. Škody zavinené Poskytovateľom idú na ťarchu Poskytovateľa.

4. Poskytovateľ zodpovedá a zabezpečí dodržiavanie hygienických a bezpečnostných predpisov súvisiacich s prevádzkou stravovania, pri nakladaní s potravinovými zložkami vrátane dopravy, skladovania, výdaja a priamej spotreby v priestoroch na to určených.

5. Poskytovateľ zabezpečí pred podpisom Rámcovej dohody platné poistenie zodpovednosti za škody spôsobené podnikateľom a ďalej po celú dobu platnosti Rámcovej dohody. Túto skutočnosť následne preukáže vždy počas platnosti Rámcovej dohody a to za príslušné poistné obdobie.

6. Poskytovateľ vyškolí na svoje náklady všetkých svojich zamestnancov v oblasti hygieny, techniky varenia, obsluhy technologických zariadení a ekonomického využívania energií.

7. Poskytovateľ zabezpečí korektné jednanie, slušné a profesionálne správanie a ústretové vystupovanie svojich zamestnancov a ostatných osôb podieľajúcich sa na plnení predmetu Rámcovej dohody.

8. Poskytovateľ sa zaväzuje umožniť vykonanie kontroly kvality, kvantity, technológie príprav jedál a  hygieny vybranými zamestnancami Objednávateľa.

9. Objednávateľ sa zaväzuje na komunikáciu s Poskytovateľom a kontrolu úrovne stravovacích služieb poskytovateľa určiť:

1. zamestnanca zodpovedného za oblasť prevádzky,
2. stravovaciu komisiu za oblasť poskytovania stravy, dodržiavania zásad hygieny, tvorby jedálneho lístka a harmonogramu výdaja stravy,
3. zamestnanca zodpovedného za oblasť vydávania stravovacích kariet a preberanie výkazov o odobratej strave.

Mená konkrétnych zamestnancov, vrátane kontaktných údajov, predloží Objednávateľ Poskytovateľovi písomne najneskôr 5 pracovných dní pred začatím poskytovania služieb podľa tejto Rámcovej dohody.

10. V prípade havarijnej situácie Poskytovateľ sa zaväzuje bezodkladne na vyzvanie Objednávateľa umožniť zodpovednému zamestnancovi Objednávateľa vstup do všetkých priestorov v ktorých sa vydáva strava. V iných prípadoch umožní vstup zodpovednému zamestnancovi po predchádzajúcom oznámení.

11. Poskytovateľ sa zaväzuje umožniť zamestnancom Objednávateľa vstup do všetkých priestorov, v ktorých sa pripravuje a vydáva strava za účelom vykonania inventarizácie majetku.

12. Objednávateľ je povinný bez zbytočného odkladu informovať Poskytovateľa o prevádzkových, organizačných a ďalších opatreniach Objednávateľa, ktoré môžu ovplyvniť činnosť, ktorú zabezpečuje Poskytovateľ podľa Rámcovej dohody.

13. Poskytovateľ zabezpečí potrebné ochranné hygienické pomôcky pre všetkých svojich zamestnancov a ostatných osôb, ktorí sa budú podieľať na plnení predmetu Rámcovej dohody a ktorí sa budú pohybovať v kuchynskom bloku a bude kontrolovať ich riadne používanie, v prípade potreby sa zaväzuje obratom zjednať nápravu.

14. Poskytovateľ je povinný predložiť Objednávateľovi zoznam osôb a to do 5 pracovných dní od nadobudnutia účinnosti tejto Rámcovej dohody, ktoré budú vykonávať činnosti vyplývajúce z predmetu tejto Rámcovej dohody a tiež sa zaväzuje, že tieto budú dodržiavať pravidlá pohybu v priestoroch Objednávateľa s ktorými Objednávateľ oboznámi Poskytovateľa. Podpisom štatutárneho zástupcu Poskytovateľa na pravidlách pohybu v priestoroch objednávateľa sa Poskytovateľ súčasne zaväzuje zabezpečiť, aby každá osoba podieľajúca sa na plnení účelu a predmetu tejto Rámcovej dohody dodržiavala tieto pravidlá a je si vedomý dôsledkov vyplývajúcich z ich nedodržania.

15. Poskytovateľ na požiadanie Objednávateľa zabezpečí stravovacej komisii zoznam svojich dodávateľov surovín a tovarov, ktoré používa pri plnení úloh z tejto Rámcovej dohody a v prípade požiadavky predloží do 48 hodín certifikáty pôvodu potravín a výrobkov, ktoré používa pri plnení Rámcovej dohody.

16. Poskytovateľ je povinný vykonávať zmluvné činnosti tak, aby nenarušil riadne užívanie nehnuteľnosti v správe Objednávateľa. Ak práce vzhľadom na ich charakter spôsobia obmedzenia riadneho užívania nehnuteľnosti v správe Objednávateľa, je Poskytovateľ povinný toto písomne oznámiť Objednávateľovi s dostatočným časovým predstihom. Bez písomného súhlasu Objednávateľa Poskytovateľ nesmie vykonávať činnosti, ktoré spôsobia obmedzenie riadneho užívania nehnuteľnosti v správe Objednávateľa.

17. Poskytovateľ je povinný pred začatím prác vyplývajúcich z tejto Rámcovej dohody zúčastniť sa poučenia o miestnych pomeroch z hľadiska BOZP a PO, ktoré vykoná určený zástupca Objednávateľa. Poskytovateľ je následne povinný poučiť všetkých svojich zamestnancov a iných osôb, ktoré vykonávajú služby pre Poskytovateľa o miestnych pomeroch z hľadiska BOZP a PO a zabezpečiť ich dodržiavanie.

18. Na poskytovanie niektorých plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v tejto Rámcovej dohode právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Rámcovej dohody v súlade s § 41 ods. 8 zákona o verejnom obstarávaní a Poskytovateľ je povinný vykonať plnenia vyplývajúce z tejto Rámcovej dohody na svoju zodpovednosť, v dohodnutom čase a v dohodnutej kvalite. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia z Rámcovej dohody v % vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Rámcovej dohody.

19. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o zmene dozvedel.

20. Poskytovateľ je oprávnený zmeniť a/alebo doplniť subdodávateľa počas trvania Rámcovej dohody. Poskytovateľ je povinný Objednávateľovi najneskôr v deň, ktorý predchádza dňu, v ktorom subdodávateľ začne plniť predmet Rámcovej dohody, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 20. tohto článku.

21. Poskytovateľ zaplatí Objednávateľovi zmluvnú pokutu vo výške 5 000,00 EUR, ak porušil alebo riadne a úplne nevykonal povinnosť uvedenú v bode 21. a/alebo 22. tohoto článku predložiť písomné oznámenie o zmene a/alebo doplnení subdodávateľa a/alebo ak vykonal ich zmenu bez predchádzajúceho súhlasu Objednávateľa.

22. Porušenie povinnosti podľa bodu 23. až 25. tohto článku sa považuje za podstatné porušenie Rámcovej dohody.

23. Zmluvné strany sa dohodli, že povinnosťou Poskytovateľa podľa §11 zákona o verejnom obstarávaní je, že musí byť zapísaný v registri partnerov verejného sektora a dôsledky vyplývajúce z vyčiarknutia z tohto registra, sa vzťahujú aj na každého subdodávateľa, ktorý sa má podieľať na dodaní plnenia uvedenej v ponuke uchádzača.

24. Povinnosť byť zapísaný v registri partnerov verejného sektora sa vzťahuje aj na každého člena skupiny dodávateľov.

25. Poskytovateľ vyhlasuje, že v čase uzavretia tejto Rámcovej dohody sú jeho subdodávatelia, ktorí sú mu v čase uzavretia Rámcovej dohody známi a majú sa podieľať na dodaní plnenia uvedenej v ponuke Poskytovateľa, alebo osoby podľa § 34 ods. 3, ktorých technické a odborné kapacity uchádzač využil na preukázanie technickej spôsobilosti alebo odbornej spôsobilosti, zapísaní v registri partnerov verejného sektora, ak zákon pre takýchto subdodávateľov tento zápis vyžaduje.

26. Poskytovateľ nie je oprávnený nahradiť osobu alebo vykonať zmenu osoby, ktorou preukazoval splnenie technickej alebo odbornej spôsobilosti, bez predchádzajúceho písomného súhlasu Objednávateľa. Písomná požiadavka Poskytovateľa na takúto zmenu musí byť doručená Objednávateľovi v dostatočnom časovom predstihu (minimálne 3 pracovné dni pred zamýšľanou zmenou) a musí spĺňať podmienky § 34 ods. 1 písm. g) zákona o verejnom obstarávaní. Pokiaľ Poskytovateľ nesplní podmienky uvedené v tomto odseku, Objednávateľ nie je povinný súhlasiť s nahradením osoby.

27. Poskytovateľ je povinný poskytovať službu v prospech Objednávateľa prostredníctvom minimálne jednej osoby, ktorá má absolvované ukončené minimálne stredoškolské vzdelanie v oblasti gastronómie, prípadne hotelierstva a minimálne jednej osoby, ktoré má preukázateľnú prax s riadením činnosti prevádzky stravovacieho zariadenia, alebo zariadenia hromadného stravovania.

28. Poskytovateľ je povinný dodržiavať zásady správnej výrobnej praxe v zariadení spoločného stravovania podľa systému HACCP (Hazard Analysis and CriticalControlPoints – Analýza nebezpečenstva a kritické kontrolné/ochranné body.

29. Poskytovateľ je povinný mať vypracovaný Prevádzkový poriadok, ktorý musí byť umiestnený na viditeľnom mieste v jedálni.

**Článok 12.**

**Odovzdanie nehnuteľného a hnuteľného majetku**

1. Odovzdanie nehnuteľného majetku – nebytových priestorov a hnuteľného majetku v správe Objednávateľa bude uskutočnené v dostatočnom časovom predstihu pred začatím poskytovania služieb podľa tejto Rámcovej dohody.

2. Právne vzťahy medzi Objednávateľom ako prenajímateľom a Poskytovateľom ako nájomcom sa riadia ustanoveniami Nájomnej zmluvy.

**Článok 13.**

**Ukončenie platnosti Rámcovej dohody**

1. Zmluvné strany môžu ukončiť platnosť Rámcovej dohody písomnou dohodou, výpoveďou alebo odstúpením od Rámcovej dohody v prípade podstatného porušenia povinností druhou stranou.

2. Objednávateľ môže písomne v jednomesačnej výpovednej lehote, ktorá začína plynúť prvým dňom nasledujúceho mesiaca po jej doručení Poskytovateľovi vypovedať Rámcovú dohodu z nasledovných dôvodov:

1. ak Poskytovateľ poruší platné hygienické alebo bezpečnostné predpisy,
2. ak Poskytovateľ neposkytuje dohodnuté služby riadne a včas, t. j. najmä nezabezpečí zmluvne dohodnutý rozsah predmetu Rámcovej dohody, kvalitu alebo cenu služby, dobu výdaja stravy, spôsob stravovania a výber jedál a to z dôvodov na strane Poskytovateľa bez predchádzajúceho súhlasu Objednávateľa,
3. ak je Poskytovateľ o viac ako 1 mesiac v omeškaní s úhradou príslušnej faktúry.

3. Objednávateľ môže Rámcovú dohodu vypovedať písomne aj bez uvedenia výpovedného dôvodu, v 3-mesačnej výpovednej lehote, ktorá začína plynúť prvým dňom mesiaca nasledujúceho po jej doručení druhej zmluvnej strane.

4. Poskytovateľ môže písomne, v 3-mesačnej výpovednej lehote, ktorá začína plynúť prvým dňom nasledujúceho mesiaca po jej doručení Objednávateľovi*,* vypovedať Rámcovú dohodu z dôvodov:

1. vypovedania Nájomnej zmluvy z dôvodu, že prenajatý nebytový priestor sa stal bez jeho zavinenia nespôsobilý na dohodnuté užívanie,
2. uvedených v Nájomnej zmluve,
3. ak Objednávateľ bude v omeškaní s úhradou faktúry za riadne poskytnuté služby Poskytovateľa o viac ako 1 mesiac.

5. V prípade závažného porušenia zmluvných povinností majú zmluvné strany právo odstúpiť od Rámcovej dohody. Odstúpením od Rámcovej dohody nebudú dotknuté práva a povinnosti zmluvných strán ohľadom vzájomne poskytnutých a prevzatých plnení. Riadne poskytnuté plnenia, vzájomne poskytnuté do dňa odstúpenia od Rámcovej dohody si zmluvné strany ponechajú. Odstúpenie musí byť uskutočnené písomnou formou a doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane, resp. dňom uvedenom v odstúpení, ktorý nesme predchádzať dňu doručenia odstúpenia. V prípade odstúpenia od Rámcovej dohody zmluvné strany nemajú nárok na odstupné.

6. Za závažné porušenie zmluvných povinností sa považuje:

1. ak Poskytovateľ závažným spôsobom poruší platné hygienické, bezpečnostné alebo požiarne predpisy,
2. ak Poskytovateľ opakovane (viac ako trikrát za kalendárny rok) neposkytuje ktorúkoľvek zo zmluvne dohodnutých služieb riadne a včas, t. j. najmä nezabezpečí zmluvne dohodnutý rozsah predmetu Rámcovej dohody, kvalitu alebo cenu služby, nezabezpečí zmluvne dohodnutú dobu výdaja stravy, spôsob stravovania a výber jedál a to z dôvodov na strane Poskytovateľa bez predchádzajúceho súhlasu Objednávateľa,
3. ak Poskytovateľ o viac ako 1 mesiac opakovane mešká s  úhradou faktúry,
4. ak Poskytovateľ užíva prenajatý majetok v rozpore s nájomnou zmluvou,
5. ak Poskytovateľ prenechá nebytový priestor alebo jeho časť do podnájmu alebo výpožičky bez súhlasu Objednávateľa,
6. ak je Poskytovateľ zverejnený v registri daňových dlžníkov,
7. ak Objednávateľ opakovane (viac ako 2 x, po tom čo ho Poskytovateľ písomne vyzval na úhradu za službu, ktorú riadne poskytol) neuhradí riadne doručenú a vystavenú faktúru,
8. nahradí osobu alebo vykoná zmenu osoby, ktorou preukázal splnenie technickej alebo odbornej spôsobilosti bez predchádzajúceho písomného súhlasu Objednávateľa.

 7. Aby sa predišlo pochybnostiam, zmluvným vymedzením porušenia povinností zo strany zmluvných strán, nie je dotknuté právo zmluvných strán ukončiť túto Rámcovú dohodu z dôvodov, ktoré sú uvedené v príslušných ustanoveniach právnych predpisov vzťahujúcich sa na plnenie predmetu tejto Rámcovej dohody a tiež z dôvodov § 344 a nasl. Obchodného zákonníka, ako aj z dôvodov § 19 a nasl. zákona o verejnom obstarávaní.

**Článok 14.**

**Ochrana dôverných informácií a osobných údajov**

1. Zmluvné strany budú zachovávať mlčanlivosť o dôverných informáciách získaných pri plnení záväzkov z Rámcovej dohody. Dôvernými informáciami nie sú informácie, ktoré sa bez porušenia Rámcovej dohody stali verejne známymi, informácie získané oprávnene inak ako od druhej zmluvnej strany a informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).

2. Poskytovateľ v súlade príslušnými ustanoveniami zákona č. 122/2013 Z. z. o ochrane osobných údajov a o zmene a doplnení niektorých zákonov zabezpečí poučenie svojich zamestnancov a všetkých osôb, ktoré v rámci plnenia Rámcovej dohody majú prístup na pracovisko Objednávateľa a to najmä s dôrazom na povinnosť mlčanlivosti a sankciami za porušenie tejto mlčanlivosti.

3. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.

4. Zmluvné strany budú ochraňovať dôverné informácie druhej zmluvnej strany a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.

5. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú zmluvné strany vzájomne písomne informovať bez zbytočného odkladu.

6. Ustanovenia odsekov 1. až 5. tohto článku Rámcovej dohody sú platné aj po uplynutí platnosti Rámcovej dohody a to až do doby, kedy informácie sa stanú verejne známymi.

**Článok 15.**

**Doručovanie**

1. Akékoľvek oznámenia druhej zmluvnej strany pre ktoré táto Rámcová dohoda vyžaduje písomnú formu, budú doručené na adresu druhej zmluvnej strany uvedenú v záhlaví rámcovej dohody alebo touto zmluvnou stranou po uzavretí Rámcovej dohody na tento účel písomne oznámenú.

2. Každá správa, súhlas, schválenie alebo rozhodnutie, ktoré sa požadujú na základe Rámcovej dohody, sa vyhotovia, ak nie je stanovené inak, v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.

3. Každá komunikácia týkajúca sa platnosti alebo účinnosti Rámcovej dohody, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.

4. Akákoľvek písomnosť doručovaná v súvislosti s Rámcovou dohodou sa považuje za doručenú druhej zmluvnej strane v prípade doručovania prostredníctvom:

1. elektronickej pošty (e–mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) sa použije adresa zmluvnej strany uvedená v záhlaví príslušnej zmluvnej strany, ak príslušná zmluvná strana neurčí inak,
2. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany.

5. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň v ktorý zmluvná strana, ktorá je adresátom odoprie doručovanú písomnosť prevziať alebo tretí deň odo dňa uloženia zásielky na pošte doručovanej poštou zmluvnej strane alebo ak na zásielke je zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

6. Objednávateľ a poskytovateľ sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov uvedených v zmluve pre budúce doručovanie.

7. Pokiaľ v tejto zmluve nie je dohodnuté inak, doručením písomností sa rozumie prijatie zásielky zmluvnou stranou, ktorej bola adresovaná.

**Článok 16**

**Záverečné ustanovenia**

1. Táto Rámcová dohoda sa uzatvára na dobu určitú **od 01.09.2024 do 30. 06. 2026, alebo do vyčerpania finančného limitu**, ktorý je uvedený v čl. 5 ods. 12 tejto dohody – podľa toho, čo nastane skôr uzatvorenej na základe výsledku verejného obstarávania. Rámcová dohoda môže zaniknúť pred uplynutím 24 mesiacov. Ukončenie tejto Rámcovej dohody nastane vždy, ak dôjde k ukončeniu Nájomnej zmluvy.

2. Rámcová dohoda nadobúda platnosť dňom jej podpísania oprávnenými zástupcami oboch zmluvných strán a účinnosť v súlade s § 47a) ods. 1 zákona č. 40/1964 Zb. Občianskeho zákonníka v platnom znení, dňom nasledujúcim po dni jej zverejnenia v Centrálnom registri zmlúv a v nadväznosti na účinnosť Nájomnej zmluvy. Poskytovateľ podpisom Rámcovej dohody dáva výslovný súhlas so zverejnením celého jej znenia a jej prípadných budúcich dodatkov.

3. Zmluvné strany vyhlasujú a sú si vedomé, že platia všetky definície a pojmy definované v zákone o verejnom obstarávaní, pokiaľ sú v zmluve alebo v súťažných podkladoch použité skrátené alebo zjednodušené verzie, platia výlučne zákonné definície a pojmy.

4. Zmluvné strany sa zaväzujú riešiť prípadné spory vyplývajúce z tejto Rámcovej dohody prednostne formou dohôd (zmieru) prostredníctvom svojich oprávnených zástupcov. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie príslušný súd na území Slovenskej republiky.

5. Zmluvu je možné meniť a dopĺňať písomnými dodatkami. Zmeny Rámcovej dohody budú tvoriť neoddeliteľnú súčasť Rámcovej dohody.

6. V prípade, že akékoľvek ustanovenie Rámcovej dohody je alebo sa stane neplatným, neúčinným alebo nevykonateľným, nie je tým dotknutá platnosť, účinnosť alebo vykonateľnosť ostatných ustanovení Rámcovej dohody pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom ako zistia, že niektoré z ustanovení Rámcovej dohody je neplatné, neúčinné alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto Rámcovej dohody.

7. Zmluvné strany sa zaväzujú, že v prípade akejkoľvek zmeny identifikačných údajov budú o tejto zmene druhú zmluvnú stranu bezodkladne písomne informovať. Ak zmluvné strany nesplnia svoju oznamovaciu povinnosť má sa za to, že platia posledné známe identifikačné údaje.

8. Právne vzťahy touto Rámcovou dohodou neupravené sa riadia príslušnými ustanoveniami zákona č. 513/1991 Zb. Obchodného zákonníka, zákona č. 40/1964 Zb. Občianskeho zákonníka v platnom znení, zákona č. 343/2015 Z. z. o verejnom obstarávaní a ostatnými právnymi a technickými normami platnými na území Slovenskej republiky súvisiacimi s realizáciou predmetu Rámcovej dohody.

9. Nevykonanie akéhokoľvek práva z tejto Rámcovej dohody neznamená zrieknutie sa alebo zrušenie takého práva.

10. Podmienky tejto Rámcovej dohody, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.

11. Práva z tejto Rámcovej dohody nie sú prevoditeľné bez predchádzajúceho písomného súhlasu obidvoch zmluvných strán. Poskytovateľ bude oprávnený postúpiť neuhradené pohľadávky len s predchádzajúcim písomným súhlasom Objednávateľa.

12. Zmluvné strany týmto vyhlasujú, že si Rámcovú dohodu riadne prečítali, jej obsahu porozumeli a táto zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.

13. Rámcová dohoda je vyhotovená v štyroch rovnopisoch, v dvoch vyhotoveniach pre každú zmluvnú stranu.

14. Neoddeliteľnou súčasťou Rámcovej dohody sú:

 Príloha č. 1 Cenník služieb

 Príloha č. 2 Cenová špecifikácia položiek

 Príloha č. 3 Výdaj stravy a fakturácia

Príloha č. 4 Zoznam subdodávateľov/Čestné vyhlásenie Poskytovateľa, že na poskytovanie Služieb nebudú využití subdodávatelia

 Príloha č. 5 Súpis technického vybavenia stravovacej jednotky

 V Banskej Bystrici dňa .................... V ............................... dňa ....................

Za Objednávateľa: Za Poskytovateľa:

 -------------------------------------------- ---------------------------------------------

 PaedDr. Michal Straka

 riaditeľ školy

**Cenník služieb Príloha č. 1**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| P. č.  |  | Názov položky | Druh jedla (popis položky) | Merná jednotka  | Cena v EUR bez DPH za mernú jednotku (a) | Cena v EUR s DPH za mernú jednotku (b) | Predpokladané množstvo (ks) na 1 deň (c) | Cena v EUR bez DPH za predpokladané množstvo (a) x (c) | Cena v EUR s DPH za predpokladané množstvo (b) x (c) |
| 1.  |  | Obedové MENU č. 1 Hlavné jedlo mäsité | I. mäso (kuracie, alebo morčacie, alebo teľacie, alebo ryby) min. 120 g v surovom stave, príloha min. 200 g, polievka min. 0,35 1, šalát/kompót min. 150g, min. 0,2 l napoj, min. 2 ks chlieb/pečivo; | ks |  |  | 125 |  |  |
| 2.  |  | Obedové MENU č. 2 Hlavné jedlo mäsité | II. mäso (hovädzie, alebo bravčové, alebo divina) min. 120 g v surovom stave, príloha min. 200 g, polievka min. 0,35 l, šalát/kompót min. 150g, min. 0,2 1 nápoj, min. 2 ks chlieb/pečivo; | ks |  |  | 120 |  |  |
| 3. |  | Obedové MENU č. 3 Hlavné jedlo bezmäsité | III. hlavné jedlo bezmäsité (slané, alebo sladké/múčne) – min. 150 g hlavná bezmäsitá surovina, príloha min. 200 g, (resp. min. 400g celé bezmäsité jedlo, polievka min. 0,35 1, šalát/kompót min. 150g, min. 0,2 1 napoj, min. 2 ks chlieb/pečivo alebo prívarok – min. 150 g, príloha min. 200 g, polievka min. 0,35 1, šalát/kompót min. 150 g, min. 0,2 l nápoj, min. 2 ks chlieb/pečivo;; | ks |  |  | 80 |  |  |
| 4. |  | Obedové MENU č. 4 Hlavné jedlo (zeleninový šalát) | V. hlavné jedlo - zeleninový šalát + doplnková surovina (viacero druhov porciovanej zeleniny a doplnkovej suroviny) min. 400 g, polievka min. 0,35 1, šalát min. 150 g, min. 0,2 1 nápoj, min. 2 ks chlieb/pečivo; | ks |  |  | 30 |  |  |
| 5. |  | Obedové MENU č. 5 Hlavné jedlo (bezlepkové)  | VI. hlavné bezlepkové jedlo -min. 150 g hlavná surovina, príloha min. 200 g, polievka min. 0,35 1, šalát/kompót min.150 g, min. 0,2 1 nápoj, min. 2 ks bezlepkové pečivo; | ks |  |  | 15 |  |  |
| 6. |  | Obedové MENU č. 6 Hlavné jedlo (bezlaktózové)  | VI. hlavné bezlaktózové jedlo -min. 150 g hlavná surovina, príloha min. 200 g, polievka min. 0,35 1, šalát/kompót min. 150 g, min. 0,2 1 nápoj, min. 2 ks pečivo; | ks |  |  | 15 |  |  |
| 7. |  | Obedové MENU č. 7 Hlavné jedlo  | VII. hlavné jedlo – min. 2 ks šunková/kuracia bageta bageta, polievka min. 0,35 1, min. 0,2 1 nápoj, min. 2 ks chlieb/pečivo alebo ovocný balíček (viac druhov ovocia, príp. doplnkovej suroviny) min. 400 g, polievka min. 0,35 l, šalát min. 150 g, min. 0,2 l nápoj, min. 2 ks chlieb/pečivo | ks |  |  | 15 |  |  |

|  |  |  |  |  |
| --- | --- | --- | --- | --- |
| Popis položky  | Merná jednotka | Predpokladané množstvo na 1 rok | Cena v EUR bez DPH za predpokladané množstvo | Cena v EUR s DPH za predpokladané množstvo |
| Celková cena spolu za predpokladané množstvo obedov na 1 školský rok  | ks | 43 453 |  |  |

|  |  |  |  |  |
| --- | --- | --- | --- | --- |
| Popis položky  | Merná jednotka | Predpokladané množstvo na 2 roky | Cena v EUR bez DPH za predpokladané množstvo | Cena v EUR s DPH za predpokladané množstvo |
| Celková cena spolu za predpokladané množstvo obedov na 2 školské roky - kritérium na vyhodnotenie ponúk  | ks | 86 906 |  |  |

**Cenová špecifikácia položiek Príloha č. 2**

|  |  |  |  |
| --- | --- | --- | --- |
| **Jedlo (obed)** | **Merná jednotka****(ks)** | **Cena****bez DPH** | **Cena****s DPH** |
| I. Hlavné jedlo mäsité – *popis položky* | 1 |  |  |
| II. Hlavné jedlo mäsité – *popis položky* | 1 |  |  |
| III. Hlavné jedlo bezmäsité – *popis položky* | 1 |  |  |
| IV. Hlavné jedlo zeleninový šalát – *popis položky* | 1 |  |  |
| V. Hlavné jedlo diétne bezlepkové – *popis položky* | 1 |  |  |
| VI. Hlavné jedlo diétne bezlaktózové – *popis položky* | 1 |  |  |
| VII. bageta alebo ovocný balíček – *popis položky* | 1 |  |  |

 **Príloha č. 3**

**Výdaj stravy a fakturácia**

**1. Požiadavky na použitie čipových kariet u Poskytovateľa pre stravníkov Objednávateľa**

Objednávateľ disponuje stravovacím systémom APETIT od spoločnosti Apis, v ktorom sú evidovaní všetci žiaci školy. Z dôvodu identifikácie využívajú žiaci identifikačné čipové karty pridelené Objednávateľom. Objednávateľ zabezpečí prostredníctvom existujúceho stravovacieho systému automatické odosielanie objednávok stravy Poskytovateľovi v príslušný pracovný deň v čase o 7.30 – 7.40 hod. Stravníci majú k dispozícii údaje o svojom kredite, môžu realizovať objednávky a následne si vo výdajnej školskej jedálni môžu prevziať objednaný obed.

 Stravníci majú možnosť zakúpiť si obed v stanovenej hodnote u Poskytovateľa, pričom úhradu budú realizovať prevodom na účet Poskytovateľa IBAN xxx. Platba v hotovosti nie je možná. Na základe prijatej platby Poskytovateľ zabezpečí pripísanie kreditu na identifikačnú kartu stravníka v termíne do 2 pracovných dní.

1. **Ceny**

Cena za obed je stanovená na základe verejného obstarávania.

|  |  |  |  |  |  |  |
| --- | --- | --- | --- | --- | --- | --- |
| **Druh jedla** | **Hodnota potravín bez DPH** | **Hodnota potravín s DPH**  | **Réžia bez DPH** | **Réžia s DPH**  | **Cena jedla bez DPH** | **Cena jedla s DPH**  |
| Obed |  |  |  |  |  |  |

1. **Výkaz o odobratej strave**

Stravovací systém eviduje odobratie stravy každého stravníka. Poskytovateľ predloží Objednávateľovi výkaz odobratých jedál za príslušný mesiac, ktorý tvorí podklad pre fakturáciu. Objednávateľ skontroluje správnosť podkladov a až po vykonaní kontroly Poskytovateľ vystaví faktúru, ktorá musí obsahovať rozpis podľa druhu jedál s počtom odobratých jedál.

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_ 2024

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis štatutárneho orgánu uchádzača alebo

 člena štatutárneho orgánu alebo iného

 zástupcu uchádzača, oprávneného

 konať v mene uchádzača

Príloha č. 4

**Prílohu predloží víťazný uchádzač pred podpisom Rámcovej dohody**

**ZOZNAM SUBDODÁVATEĽOV**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

Predmet zákazky „xxxxxxxxxxx“, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v Úradnom vestníku EÚ pod zn. xxxxxxxxxxx zo dňa xx.xx.2024.

**l.\* Zabezpečenie uvedeného predmetu zákazky budem(e) plniť prostredníctvom týchto subdodávateľov (potrebné vyplniť v prípade, ak podiel subdodávky je najmenej 50% z hodnoty plnenia):**

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ...............
* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ...............

(doplniť podľa potreby)

*Čestne vyhlasujem(e), že každý navrhnutý subdodávateľ spĺňa alebo najneskôr v čase plnenia bude spĺňať podmienky podľa § 32 ods. 1 Zákona o verejnom obstarávaní.*

**II.\***  **Zabezpečenie uvedeného predmetu zákazky budem(e) plniť prostredníctvom subdodávateľov v % - nom podiele nižšom ako 50% z hodnoty plnenia.**

* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ...............
* Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ...............

(doplniť podľa potreby)

*Čestne vyhlasujem(e), že každý navrhnutý subdodávateľ spĺňa alebo najneskôr v čase plnenia bude spĺňať podmienky podľa § 32 ods. 1 Zákona o verejnom obstarávaní.*

**III.\* Zabezpečenie uvedeného predmetu zákazky nebudem(e) plniť prostredníctvom subdodávateľov.**

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_ 2024

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis štatutárneho orgánu uchádzača alebo

 člena štatutárneho orgánu alebo iného

 zástupcu uchádzača, oprávneného

 konať v mene uchádzača

**\* Uchádzač zakrúžkuje bod I., bod II. alebo bod III.**

*Pozn.: POVINNÉ*